เผยภาพล่าสุด กุญแจซอล ตั้งครรภ์ลูกคนที่ 2 ท้องเริ่มใหญ่-ดูสวยขึ้น
หลังจากที่มีภาพอดีตนางเอกสาว กุญแจซอล ป่านทอทอง พา ฌณัฏฐ์ เลิศพัฒนาไทย สามี และ น้องเทคออฟ ลูกชาย ไปทานข้าวกับแม่และน้องสาว และเมื่อบันเทิงไทยรัฐออนไลน์สอบถาม คุณแม่มุกดา บุญทอง คุณแม่ของกุญแจซอล เมื่อวันที่ 17 ม.ค. 2563 ที่ผ่านมา ก็ได้รับคำตอบว่า กุญแจซอล กลับมาคุยกับครอบครัวเมื่อเดือน พ.ย. 2562 ที่ผ่านมา พร้อมทั้งเผยข่าวดีว่า กุญแจซอล กำลังตั้งท้องลูกคนที่ 2 ได้ 3 เดือนกว่าแล้วและล่าสุด กุญแจซอล โพสต์ภาพครอบครัวพ่อแม่ลูก ระหว่างไปเดินที่ศูนย์การค้าแห่งหนึ่ง และมีภาพหนึ่งที่สังเกตเห็นได้ชัดว่าท้องของ กุญแจซอล ใหญ่ขึ้น ซึ่งในเวลานี้น่าจะตั้งครรภ์ได้ประมาณ 4 เดือนกว่าๆ แล้ว และเจ้าตัวดูสวยขึ้น มีน้ำมีนวลขึ้นกว่าเดิมจากนั้นก็มีแฟนๆ เข้ามาคอมเมนต์แสดงความยินดีกับกุญแจซอล และต่างก็ลุ้นว่าลูกคนที่ 2 ของเจ้าตัวจะเป็นลูกชายหรือลูกสาว บันเทิงไทยรัฐออนไลน์ขอแสดงความยินดีด้วยนะคะ.
กุญแจซอล ป่านทอทอง โพสต์ภาพครอบครัวพ่อแม่ลูก และมีภาพหนึ่งที่สังเกตเห็นได้ชัดว่าท้องของกุญแจซอลใหญ่ขึ้น ซึ่งในเวลานี้น่าจะตั้งครรภ์ได้ประมาณ 4 เดือนกว่าๆ แล้ว
กุญแจซอล ป่านทอทอง,กุญแจซอล ท้อง,กุญแจซอล ลูก,กุญแจซอล ลูกคนที่ 2,กุญแจซอล ครอบครัว,อินสตาแกรมดารา